Jelasin soal Khairy Jamaluddin  dalam bahasa melayu dong

Khairy Jamaluddin Abu Bakar (Jawi: خيري جمال الدين; lahir 10 Januari 1976), atau lebih dikenali sebagai KJ, ialah seorang ahli politik Malaysia yang berkhidmat sebagai Menteri Kesihatan dalam pentadbiran Barisan Nasional (BN) di bawah bekas Perdana Menteri Dato' Sri Ismail Sabri Yaakob dari Ogos 2021 hingga November 2022. Beliau juga merupakan bekas Ahli Parlimen (AP) Rembau dari 2008 hingga 2022. Beliau berkhidmat sebagai Menteri Penyelaras Program Imunisasi COVID-19 Kebangsaan (PICK) dari Februari 2021 hingga Ogos 2021 dan Menteri  Sains, Teknologi dan Inovasi dari Mac 2020 hingga Ogos 2021 dalam pentadbiran Kerajaan Perikatan Nasional (PN) di bawah bekas Perdana Menteri Tan Sri Muhyiddin Yassin. Beliau terkenal sebagai menteri bertanggungjawab bagi PICK yang merupakan salah satu usaha terpenting dan maslahat untuk membendung pandemik COVID-19 di Malaysia. Beliau juga pernah berkhidmat sebagai Menteri Belia dan Sukan dari Mei 2013 hingga Mei 2018. Beliau juga merupakan ahli Pertubuhan Kebangsaan Melayu Bersatu (UMNO), sebuah parti komponen  gabungan kerajaan Barisan Nasional (BN). Beliau juga pernah berkhidmat sebagai Ketua Pemuda UMNO dari Mac 2009 hingga Jun 2018. Pada 23 Januari 2023, Khairy telah dipecat oleh UMNO.

Khairy ialah menantu kepada Perdana Menteri kelima Tun Abdullah Ahmad Badawi.